ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση Κέντρου Ψυχολογικής και Συμβουλευτικής Υποστήριξης στο Πάντειο Πανεπιστήμιο Κοι-
νωνικών και Πολιτικών Επιστημών.
Κατάργηση του Τμήματος Περιφερειακής και Διασυνοριακής Ανάπτυξης της Σχολής Οικονομικών Επι-
στημών του Πανεπιστημίου Δυτικής Μακεδονίας.
ΑΠΟΦΑΣΕΙΣ
Αριθμ. απόφ. 88
(1)
Σύσταση Κέντρου Ψυχολογικής και Συμβουλευτικής Υποστήριξης στο Πάντειο Πανεπιστήμιο
Κοινωνικών και Πολιτικών Επιστημών.
Η ΣΥΓΚΛΗΤΟΣ
ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Αφού έλαβε υπόψη:
• Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141) και ιδίως τα άρθρα 16, 128 και 424.
• Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2012 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ιδίως τα άρθρα 75 έως 78.
• Τον ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131) και ιδίως τα
άρθρα 5 και 9.
• Την υπ’ αρ. 172/9.7.2024 πράξη της Πρυτάνεως «Εκλογή Πρύτανη και ορισμός τεσσάρων (4) Αντιπρυτάνεων
στο Πάντειο Πανεπιστήμιο Κοινωνικών και Πολιτικών
Επιστημών» (Υ.Ο.Δ.Δ. 3154).
• Την υπ’ αρ. 160/29.04.2025 απόφαση της Πρυτάνεως «Μεταβίβαση αρμοδιοτήτων στους Αντιπρυτάνεις
του Παντείου Πανεπιστημίου Κοινωνικών και Πολιτικών
Επιστημών - Σειρά αναπλήρωσης της Πρυτάνεως του
Παντείου Πανεπιστημίου Κοινωνικών και Πολιτικών Επιστημών» (Β’ 5136).
• Την υπ’ αρ. 3400/17.3.2025 Πανεπιστημίου πρόταση
του Αντιπρύτανη Διοικητικών Υποθέσεων, Φοιτητικής
Μέριμνας και Ψηφιακής Διακυβέρνησης.
• Το γεγονός ότι έως σήμερα δεν έχει εκδοθεί ο Οργανισμός του Πανεπιστημίου σύμφωνα με το άρθρο 206
του ν. 4957/2022.
• Το γεγονός ότι οι διατάξεις δεν αφορούν σε διοικητική διαδικασία για την οποία υπάρχει υποχρέωση κα-
ταχώρισης στο ΕΜΔΔ-ΜΙΤΟΣ.
• Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού,
αποφασίζει ομόφωνα τη σύσταση Κέντρου Ψυχολογικής
και Συμβουλευτικής Υποστήριξης στο Πάντειο Πανεπιστήμιο Κοινωνικών και Πολιτικών Επιστημών, ως ακολούθως:
Το Κέντρο Συμβουλευτικής και Ψυχολογικής Υποστήριξης (ΚΕΣΥΨΥ) (Counseling and Psychological Support
Centre) του Παντείου Πανεπιστημίου θα διαδραματίζει
σημαντικό ρόλο στην προαγωγή και την υποστήριξη της
ψυχικής υγείας, της ευημερίας και της ποιότητας ζωής
των φοιτητών και θα τελεί υπό την επιστημονική και διοικητική ευθύνη του Τμήματος Ψυχολογίας της Σχολής
Κοινωνικών Επιστημών του Παντείου Πανεπιστημίου.
Άρθρο 1
Σκοπός - Στόχοι
Το Κέντρο Συμβουλευτικής και Ψυχολογικής Υποστήριξης του Παντείου Πανεπιστημίου θα αποσκοπεί στην
πρωτοβάθμια ψυχοκοινωνική υποστήριξη, στην παροχή
συμβουλευτικής και ψυχολογικής βοήθειας στους φοιτητές και τη στήριξη φοιτητών με ειδικές εκπαιδευτικές
ανάγκες. Θα απευθύνεται σε προπτυχιακούς και μεταπτυχιακούς φοιτητές όλων των Τμημάτων του Πανεπι-
στημίου. Παράλληλα, θα αποσκοπεί στην ευαισθητοποίηση και ενημέρωση της πανεπιστημιακής κοινότητας σε
θέματα που αφορούν την ψυχική υγεία και την ευημερία,
αλλά και στην κάλυψη ερευνητικών, εκπαιδευτικών και
επιμορφωτικών αναγκών και στη διενέργεια επιμέρους
ερευνητικών προγραμμάτων στα αντικείμενα των εφαρμοσμένων κλάδων της ψυχολογικής επιστήμης.
Κύριος σκοπός: Η υποστήριξη της ψυχικής υγείας
μέσω της παροχής επαγγελματικών υπηρεσιών, τη διεξαγωγή ψυχοκοινωνικών μελετών και την υλοποίηση
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2254
09.05.2025 20:32:03
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2254/09.05.2025
παρεμβάσεων και επιμέρους πρωτοβουλιών για την
πρόληψη, την έγκαιρη παρέμβαση και την αντιμετώπιση ενός ευρέως φάσματος ψυχολογικών ζητημάτων που
μπορεί να αντιμετωπίζουν οι φοιτητές, όπως αγχώδεις
και συναισθηματικές διαταραχές, προβλήματα σχέσεων,
αναβλητικότητα σπουδών, ζητήματα αναπηρίας, κ.ά.
Βασικό σκοπό αποτελεί η ψυχική, κοινωνική και ακαδημαϊκή ενδυνάμωση των φοιτητών, η ενίσχυση της
ευημερίας και της ποιότητας ζωής όλης της ακαδημαϊκής κοινότητας και η ευαισθητοποίηση της ευρύτερης
κοινότητας σε θέματα ψυχοπαθολογίας, ψυχικής υγείας
και ευημερίας.
Μεταξύ των κύριων στόχων περιλαμβάνονται:
• Πρόληψη, έγκαιρος εντοπισμός και αντιμετώπιση
θεμάτων ψυχικής υγείας των φοιτητών.
• Παροχή ποιοτικών ψυχολογικών υπηρεσιών, συμπεριλαμβανομένης της συμβουλευτικής, ψυχολογικής αξι-
ολόγησης και υποστήριξης.
• Υποστήριξη της ακαδημαϊκής πορείας μέσω ανάπτυξης δεξιοτήτων διαχείρισης άγχους, συγκέντρωσης και
οργάνωσης χρόνου.
• Προώθηση της προσωπικής ανάπτυξης και ψυχικής
ανθεκτικότητας μέσα από προγράμματα αυτογνωσίας
και ψυχοεκπαίδευσης.
• Ανάπτυξη επιμορφωτικού υλικού και ενημερωτικών
δράσεων για την ευαισθητοποίηση της πανεπιστημιακής
κοινότητας.
• Ενίσχυση της ερευνητικής δραστηριότητας, συνεργασίες με πανεπιστήμια και φορείς, καθώς και αξιολόγηση
των παρεχόμενων υπηρεσιών.
• Προώθηση της συμπερίληψης και ισότιμης πρόσβασης στις υπηρεσίες ψυχικής υγείας.
• Υποστήριξη φοιτητών σε κρίσιμες καταστάσεις με
άμεσες παρεμβάσεις και συνεργασία με άλλες πανεπιστημιακές υπηρεσίες.
Άρθρο 2
Οργάνωση, Στελέχωση,
Λειτουργία της υπηρεσίας
Το Κέντρο Συμβουλευτικής και Ψυχολογικής Υποστήριξης θα λειτουργεί με βάση τον Εσωτερικό Κανονισμό
Λειτουργίας του Κέντρου Ψυχολογικής και Συμβουλευτικής Υποστήριξης του Παντείου Πανεπιστήμιο Κοινω-
νικών και Πολιτικών Επιστημών σε εργάσιμες ημέρες και
ώρες και σε ειδικά διαμορφωμένο χώρο που θα παραχωρηθεί για τον σκοπό αυτόν. Το ΚΕΣΥΨΥ θα διευθύνεται
από μέλος ΔΕΠ του Τμήματος Ψυχολογίας του Παντείου
Πανεπιστημίου, με γνωστικό αντικείμενο και επαγγελματική ιδιότητα αντίστοιχα με το αντικείμενο του ΚΕΣΥΨΥ,
το οποίο θα έχει την επιστημονική ευθύνη και εποπτεία
του ΚΕΣΥΨΥ.
Το ΚΕΣΥΨΥ θα στελεχώνεται από μόνιμο προσωπικό που θα περιλαμβάνει: 1 ψυχίατρο μερικής απα-
σχόλησης, 2 ψυχολόγους πλήρους απασχόλησης, 1
κοινωνικό λειτουργό πλήρους απασχόλησης και 1
διοικητικό υπάλληλο πλήρους απασχόλησης και 1-2
εξωτερικούς κλινικούς επόπτες. Το έργο του ΚΕΣΥΨΥ
θα υποστηρίζεται από μέλη ΔΕΠ, μέλη ΕΔΙΠ, καθώς και
μεταπτυχιακούς φοιτητές και υποψήφιους διδάκτορες
το Τμήματος Ψυχολογίας με γνωστικά αντικείμενα και
επαγγελματική ιδιότητα που εμπίπτουν στις ψυχολογικές υπηρεσίες και τις ερευνητικές και εκπαιδευτικές
δραστηριότητες του ΚΕΣΥΨΥ (π.χ. Κλινική Ψυχολογία,
Συμβουλευτική Ψυχολογία, Ψυχολογία της Υγείας,
Θετική Ψυχολογία, Κλινική Νευροψυχολογία και άλλα
συναφή αντικείμενα).
Ο/Η Διευθυντής/ντρια θα είναι υπεύθυνος/η για
τον στρατηγικό σχεδιασμό, τη διαχείριση του προϋπολογισμού, την ανάπτυξη πολιτικής και τη συνολική
διοίκηση, αναλαμβάνει την επιστημονική εποπτεία και
επίβλεψη των υπηρεσιών του ΚΕΣΥΨΥ, εισηγείται στη
Συνέλευση του Τμήματος για τα θέματα του ΚΕΣΥΨΥ,
ενώ ενημερώνεται πριν από τη διεξαγωγή κάθε εργασίας που γίνεται στο πλαίσιο ερευνητικού προγράμματος
ή άλλου έργου στο ΚΕΣΥΨΥ. Εκλέγεται από τη Συνέλευση του Τμήματος Ψυχολογίας και έχει διετή θητεία, με
δυνατότητα ανανέωσης. Ο/Η Διευθυντής/ντρια συνεπικουρείται από 3μελή επιτροπή μελών ΔΕΠ και ΕΔΙΠ του
Τμήματος, το οποίο συγκροτείται μετά από εισήγησή
του/της Διευθυντή/ντριας στη Συνέλευση για τη σύνθεση της επιτροπής και την ανάθεση συγκεκριμένου
έργου σε κάθε ένα από τα μέλη της, προκειμένου να
περατωθεί ομαλά το ευρύτερο έργο -διοικητικό, ερευνητικό, εκπαιδευτικό- του ΚΕΣΥΨΥ.
Κλινικές, Ερευνητικές και Εκπαιδευτικές Υπηρεσίες:
• Ψυχολόγοι: Παρέχουν ψυχολογικές αξιολογήσεις, κλινικές συνεντεύξεις, ατομική και ομαδική συμβουλευτική,
παρέμβαση στην κρίση, καθώς και βραχεία ατομική και
ομαδική θεραπεία με εμπειρικά τεκμηριωμένα θεραπευτικά μοντέλα. Συμμετέχουν στις διαδικασίες τεκμηρίω-
σης και αξιολόγησης του παρεχόμενου έργου, καθώς και
στον σχεδιασμό, εφαρμογή και αξιολόγηση ερευνητικών
προγραμμάτων στην ΚΕΣΥΨΥ.
• Ψυχίατρος: Παρέχει ψυχιατρικές αξιολογήσεις και
φαρμακευτική παρακολούθηση.
• Κοινωνικός λειτουργός: Βοηθά με παραπομπές και
συντονίζει την επικοινωνία με εξωτερικούς συνεργάτες,
προωθεί τη δικτύωση με την ακαδημαϊκή και την ευρύτερη κοινότητα, συμμετέχει στη δημιουργία εκπαιδευ-
τικού υλικού και στη διοργάνωση εκδηλώσεων για την
ψυχική υγεία.
Ενημέρωση και πρόληψη:
• Ανάπτυξη και εφαρμογή προγραμμάτων ευαισθητοποίησης για την ψυχική υγεία, ψυχοεκπαίδευσης, εργα-
στηρίων και δραστηριοτήτων πρόληψης.
• Εκπαιδευτές συνομηλίκων: Εκπαιδευμένοι φοιτητές
που βοηθούν στην προώθηση της εκπαίδευσης για την
ψυχική υγεία και την υποστήριξη μεταξύ των συμφοιτητών τους.
Υποστήριξη από διοικητικό υπάλληλο:
• Υποδοχή και Εξυπηρέτηση Φοιτητών: Πρώτο σημείο
επαφής για φοιτητές, διαχείριση ραντεβού και ερωτήσεων. Παροχή πληροφοριών και βοήθειας στους φοι-
τητές που επισκέπτονται την υπηρεσία, απάντηση σε
ερωτήσεις και καθοδήγηση σχετικά με τις διαθέσιμες
υπηρεσίες.
• Διαχείριση Αρχείων: Τήρηση και διαχείριση των αρχείων των φοιτητών με απόλυτη εμπιστευτικότητα, συμπε-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2254/09.05.2025
ριλαμβανομένων των εγγράφων συνεδριών και άλλων
σχετικών πληροφοριών και τη διαχείριση συστημάτων
ηλεκτρονικών αρχείων, διασφαλίζοντας τους κανόνες
απορρήτου.
• Διοικητική Υποστήριξη: Βοήθεια στις διοικητικές
ανάγκες της ΥΣΨΥ, όπως ο ευρύτερος προγραμματισμός και η γενική διαχείριση γραφείου, η προετοιμασία
αναφορών, η διαχείριση αλληλογραφίας, η οργάνωση
εκδηλώσεων και σεμιναρίων, η διαχείριση προμηθειών
γραφείου, η διαχείριση οικονομικών συναλλαγών και η
διασφάλιση ότι οι διοικητικές διαδικασίες ευθυγραμμίζονται με τις πολιτικές του Πανεπιστημίου.
Λειτουργία Κέντρου
Παροχή ψυχολογικών υπηρεσιών:
i. Προγραμματισμός ραντεβού.
ii. Αρχική ψυχολογική αξιολόγηση.
iii. Αρχικός νευροψυχολογικός έλεγχος για την αξιολόγηση των νοητικών λειτουργιών των ατόμων με νευ-
ρολογικές διαταραχές.
iv. Συνεδρίες
v. Παρέμβαση σε κρίση
Ερευνητικές και εκπαιδευτικές δραστηριότητες:
i. Προγράμματα προβολής.
ii. Εργαστήρια και Επιμορφωτικό υλικό.
iii. Συνεργασία με άλλα πανεπιστημιακά τμήματα για
την παροχή ολιστικής υποστήριξης.
iv. Κατάρτιση σε μεταπτυχιακούς και διδακτορικούς
φοιτητές σε προγράμματα κλινικής ή συμβουλευτικής
ψυχολογίας ή άλλων κλάδων εφαμροσμένης ψυχολογίας, ώστε να πραγματοποιήσουν εποπτευόμενη πρακτική
ως μέρος της εκπαίδευσής τους.
v. Σχεδιασμός και υλοποίηση ερευνητικών προγραμμάτων συναφών με το έργο και τους στόχους του ΚΕΣΥ-
ΨΥ, σε συνεργασία με την ευρύτερη ακαδημαϊκή κοινότητα και άλλους ερευνητικούς φορείς.
vi. Αξιολόγηση και ανατροφοδότηση.
vii. Παροχή πληροφόρησης και πόρων για διάφορα
θέματα ψυχικής υγείας μέσω φυλλαδίων, ιστοσελίδων
και άλλων υλικών.
Αυτές οι επιμέρους υπηρεσίες και δραστηριότητες
στοχεύουν στην παροχή ολοκληρωμένης υποστήριξης
στους φοιτητές, βοηθώντας τους να ανταπεξέλθουν στις
προκλήσεις της φοιτητικής ζωής και προάγοντας τη συνολική ψυχική τους υγεία και ευεξία.
Επιστημονική Εποπτεία:
Η επιστημονική εποπτεία διασφαλίζει ότι το ΚΕΣΥΨΥ
εφαρμόζει επιστημονικά τεκμηριωμένες μεθόδους και
ακολουθεί υψηλά κλινικά και δεοντολογικά πρότυπα.
1. Κλινικά πρότυπα και βέλτιστες πρακτικές
• Το ΚΕΣΥΨΥ βασίζεται σε θεραπευτικές προσεγγίσεις
με επιστημονική τεκμηρίωση, όπως η Γνωσιακή Συμπεριφορική Θεραπεία (CBT), η Διαλεκτική Συμπεριφορική
Θεραπεία (DBT), η Συστημική Θεραπεία, η Βραχεία Ψυχοδυναμική Θεραπεία και παρεμβάσεις βασισμένες στην
ενσυνειδητότητα.
• Οι θεραπευτές ενθαρρύνονται να συμμετέχουν σε
συνεχή εκπαίδευση, όπως σεμινάρια, συνέδρια, εκπαιδευτικά εργαστήρια και πιστοποιήσεις, για να διασφα-
λιστεί η διαρκής επαγγελματική ανάπτυξη.
2. Κλινική εποπτεία και εκπαίδευση προσωπικού
• Πριν την ανάληψη περιστατικών, απαιτείται τακτική ατομική ή/και ομαδική εποπτεία από έμπειρους επαγγελματίες.
• Οι επόπτες παρέχουν καθοδήγηση και ανασκόπηση
των περιστατικών, εξασφαλίζοντας ότι οι παρεμβάσεις
ακολουθούν τα επιστημονικά και ηθικά πρότυπα.
• Διοργανώνονται ενδο-υπηρεσιακές εκπαιδεύσεις
με παρουσιάσεις περιστατικών, ανάλυση θεραπευτικών στρατηγικών και συζήτηση δεοντολογικών ζητη-
μάτων.
• Παρέχεται πρακτική εκπαίδευση σε μεταπτυχιακούς
και διδακτορικούς φοιτητές στους τομείς της Κλινικής
και Συμβουλευτικής Ψυχολογίας, υπό δομημένη επίβλεψη.
3. Αξιολόγηση και ερευνητικές δραστηριότητες.
• Το ΚΕΣΥΨΥ διενεργεί τακτικές αξιολογήσεις της αποτελεσματικότητας των υπηρεσιών του μέσω ερωτημα-
τολογίων ανατροφοδότησης και ερευνών ικανοποίησης
φοιτητών.
• Συμμετέχει σε ερευνητικές μελέτες και συνεργάζεται
με ακαδημαϊκά και ερευνητικά ιδρύματα για την ανάπτυξη νέων θεραπευτικών προσεγγίσεων και την προώθηση
της επιστημονικής γνώσης στην ψυχική υγεία.
• Οι επαγγελματίες του Κέντρου ενθαρρύνονται να δημοσιεύουν ερευνητικά ευρήματα και να συμμετέχουν σε
συνέδρια, ενισχύοντας τη σύνδεση της έρευνας με την
κλινική πρακτική.
4. Δεοντολογία, εμπιστευτικότητα και προστασία δεδομένων
• Το ΚΕΣΥΨΥ τηρεί αυστηρούς κανόνες εμπιστευτικότητας και δεοντολογίας, σύμφωνα με διεθνείς και εθνι-
κούς επαγγελματικούς οργανισμούς (ΑPA, ΕΛΨΕ, ΣΕΨ)
και τη νομοθεσία (GDPR).
• Τα προσωπικά δεδομένα συλλέγονται και αποθηκεύονται με ασφάλεια, τηρώντας αυστηρά πρωτόκολλα
πρόσβασης.
• Οι φοιτητές ενημερώνονται για τα όρια της εμπιστευτικότητας, π.χ., περιπτώσεις όπου απαιτείται άρση
του απορρήτου (επικείμενος κίνδυνος για τη ζωή τους
ή άλλων ατόμων, νομικές υποχρεώσεις).
• Όλες οι παρεχόμενες υπηρεσίες διέπονται από τις
αρχές ηθικής επαγγελματικής συμπεριφοράς, διασφαλίζοντας το δικαίωμα των φοιτητών σε ασφαλή και υπο-
στηρικτική ψυχολογική φροντίδα.
Άρθρο 3
Κτιριακή και Ψηφιακή Υποδομή
Το ΚΕΣΥΨΥ θα πρέπει να βρίσκεται σε κεντρική τοποθεσία εντός του Παντείου Πανεπιστημίου και να είναι
εύκολα προσβάσιμο σε όλους τους φοιτητές, συμπεριλαμβανομένων εκείνων με αναπηρία. Η εγγύτητα με
άλλες υπηρεσίες φοιτητών μπορεί να ενισχύσει τον συντονισμό και την υποστήριξη. Η κτιριακή υποδομή του
ΚΕΣΥΨΥ πρέπει να είναι κατάλληλη και επαρκής για την
παροχή υψηλής ποιότητας υπηρεσιών. Προτείνεται να
περιλαμβάνει:
1. Ασφαλείς και άνετους χώρους:
α. Ηχομονωτικές αίθουσες και χώροι που προάγουν
την άνεση και την ιδιωτικότητα, όπως ατομικά γραφεία
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2254/09.05.2025
για ψυχολόγους πλήρως εξοπλισμένα με κατάλληλο
οπτικοακουστικό εξοπλισμό για την πραγματοποίηση
συνεδριών εξ αποστάσεως.
β. Αίθουσες ομαδικών συνεδριών.
γ. Χώροι αναμονής εξοπλισμένοι με άνετα καθίσματα
και ενημερωτικό υλικό και για υπηρεσίες ψυχικής υγείας.
Αυτοί οι χώροι θα πρέπει να είναι ήρεμοι και να παρέχουν
μια αίσθηση ιδιωτικότητας.
δ. Καθορισμένος χώρος για παρέμβαση σε κρίσεις και
άμεση υποστήριξη, διασφαλίζοντας την ιδιωτικότητα και
την ασφάλεια των φοιτητών που βρίσκονται σε οξεία κατάσταση.
ε. Διαθέτει κλειδωμένα αρχεία.
στ. Διαθέτει επαρκείς διευκολύνσεις για ηχητικές-οπτικές καταγραφές και διευκολύνσεις άμεσης παρατήρησης
για τη διεξαγωγή εκπαιδευτικών προγραμμάτων.
2. Τεχνολογικές Υποδομές:
Εξοπλισμός με σύγχρονες τεχνολογικές υποδομές, όπως
ασφαλή συστήματα υπολογιστών, εκτυπωτές, scanners, λογισμικό διαχείρισης δεδομένων όπως διαχείριση ραντεβού
και αρχείων, εξοπλισμός για τηλεσυνεδρίες, tablets για τη
χορήγηση ερωτηματολογίων, τεχνολογία για τη μαγνητοφώνηση, την αποθήκευση των δεδομένων και τη διαχείριση των
αρχείων, την έρευνα και τις δραστηριότητες δημοσίευσης.
3. Ψηφιακή υποδομή:
Ιστοσελίδα του Κέντρου, πλατφόρμα μέσω της οποίας
θα κλείνονται τα ραντεβού με τους φοιτητές και θα προβάλλεται το έργο του Κέντρου, διαχείριση συναντήσεων
και εκπαιδευτικών δραστηριοτήτων, προβολή στα μέσα
κοινωνικής δικτύωσης, κ.ά.
4. Χρηματοδότηση:
Η χρηματοδότηση είναι κρίσιμη για την απρόσκοπτη
λειτουργία και ανάπτυξη του Κέντρου Συμβουλευτικής
και Ψυχολογικής Υποστήριξης.
5. Προτεινόμενες κτιριακές υποδομές:
Χώρος περίπου 120m2 με 3-4 δωμάτια (για χώρο υποδοχής-γραμματεία, χώροι ατομικών συνεδριών, χώρος
ομαδικών συναντήσεων, WC, μικρή κουζίνα), δωμάτιο
με μονόδρομο καθρέφτη, δυνατότητα πρόσβασης σε
άτομα με ειδικές ανάγκες.
Άρθρο 4
Γενικές Αρχές Δεοντολογίας Απόρρητο -Προστασία Δεδομένων
Προσωπικού Χαρακτήρα
Ο Διευθυντής, η επιτροπή και το σύνολο του προσωπικού που απασχολείται στο Κέντρο Ψυχολογικής και
Συμβουλευτικής Υποστήριξης του Παντείου Πανεπιστημίου Κοινωνικών και Πολιτικών Επιστημών δεσμεύονται
από τους κανόνες δεοντολογίας του οικείου κλάδου
στον οποίο ανήκουν (Κώδικας Ιατρικής Δεοντολογίας,
Κώδικας Δεοντολογίας Ψυχολόγων, Κώδικας Δεοντολογίας Κοινωνικών Λειτουργών κ.ά.). Έχουν υποχρέωση
τήρησης απορρήτου σχετικά με τις πληροφορίες που
συλλέγονται στο πλαίσιο της ψυχοθεραπευτικής και της
συμβουλευτικής υποστήριξης, καθώς και υποχρέωση
προστασίας των δεδομένων προσωπικού χαρακτήρα
του πληθυσμού στον οποίο παρέχουν υπηρεσίες, σύμφωνα με τα επιμέρους οριζόμενα στην κείμενη νομοθε-
σία και τον Κανονισμό Λειτουργίας του ΚΕΨΥΣΥ.
Άρθρο 5
Χρηματοδότηση
Οι δράσεις του Κέντρου Ψυχολογικής και Συμβουλευτικής Υποστήριξης χρηματοδοτούνται ενδεικτικά από
τους πόρους του τακτικού προϋπολογισμού του Ιδρύματος και από ευρωπαϊκούς, συγχρηματοδοτούμενους
και εθνικούς πόρους και προγράμματα κ.ά.
Άρθρο 6
Λοιπές Διατάξεις
Με τον Εσωτερικό Κανονισμό Λειτουργίας του Κέντρου Ψυχολογικής και Συμβουλευτικής Υποστήριξης
του Παντείου Πανεπιστήμιο Κοινωνικών και Πολιτικών
Επιστημών, ο οποίος εγκρίνεται από τη Σύγκλητο κατόπιν εισήγησης του αρμόδιου Αντιπρύτανη Διοικητικών
Υποθέσεων, Φοιτητικής Μέριμνας και Ψηφιακής Διακυβέρνησης, εξειδικεύονται οι επιμέρους αρμοδιότητες, τα
θέματα σχετικά με την εσωτερική διοικητική διάρθρωση,
η στελέχωση, ο τρόπος οργάνωσης και λειτουργίας του
και κάθε άλλο ζήτημα σχετικό με την εύρυθμη λειτουργία
του ΚΕΨΥΣΥ και την ποιότητα των παρεχόμενων από
αυτό υπηρεσιών.
Η ισχύς της παρούσας άρχεται από τη δημοσίευσή της
στην Εφημερίδα της Κυβερνήσεως.
Η απόφαση αυτή θα δημοσιευθεί στην Εφημερίδα της
Κυβερνήσεως.
Αθήνα, 25 Απριλίου 2025
Η Πρύτανης
ΧΡΙΣΤΙΝΑ ΚΟΥΛΟΥΡΗ
Ι
Αριθμ. 4935
(2)
Κατάργηση του Τμήματος Περιφερειακής και Διασυνοριακής Ανάπτυξης της Σχολής Οικονομι-
κών Επιστημών του Πανεπιστημίου Δυτικής Μακεδονίας.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής
Μακεδονίας» (Α’  83).
2. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
3. Το Κεφάλαιο Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019 «Συνέργειες Πανε-
πιστημίων και Τεχνολογικών Εκπαιδευτικών Ιδρυμάτων
και λοιπές διατάξεις εκπαίδευσης» (Α’ 70).
4. Το άρθρο 21 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
5. Το άρθρο 38 του ν. 5128/2024 όπως τροποποιήθηκε - «Ρυθμίσεις για την Ψηφιακή Εκπαιδευτική Πύλη και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2254/09.05.2025
το Ψηφιακό Φροντιστήριο, επαγγελματικός προσανατολισμός στη δευτεροβάθμια εκπαίδευση, μέτρα στήριξης
του εκπαιδευτικού συστήματος στις απομακρυσμένες
περιοχές και λοιπές ρυθμίσεις του Υπουργείου Παιδείας,
Θρησκευμάτων και Αθλητισμού» (Α’ 118).
6. Την υπ’ αρ. 3808/2023 πρυτανική πράξη «Διαπιστωτική πράξη συγκρότησης του Συμβουλίου Διοίκησης
του Πανεπιστημίου Δυτικής Μακεδονίας» (Υ.Ο.Δ.Δ. 251).
7. Την υπ’ αρ. 4738/2023 πρυτανική πράξη «Εκλογή Πρύτανη και ορισμός τεσσάρων (4) Αντιπρυ-
τάνεων του Πανεπιστημίου Δυτικής Μακεδονίας»
(Υ.Ο.Δ.Δ. 381).
8. Την υπ’ αρ. 249/2023 διαπιστωτική πράξη «Καθορισμός τομέων ευθύνης και επιμέρους αρμοδιοτήτων που
μεταβιβάζονται στους Αντιπρυτάνεις του Πανεπιστημίου
Δυτικής Μακεδονίας - Σειρά αναπλήρωσης του Πρύτανη
του Πανεπιστημίου Δυτικής Μακεδονίας» (Β’ 5479).
9. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας
«Μεταβίβαση άσκησης αρμοδιοτήτων του Συμβουλίου
Διοίκησης στον Πρύτανη του Πανεπιστημίου Δυτικής
Μακεδονίας» (Β’ 5498).
10. Την υπ’ αρ. 1493/2023 απόφαση του Συμβουλίου
Διοίκησης «Μεταβίβαση άσκησης αρμοδιοτήτων του
Συμβουλίου Διοίκησης στον Πρύτανη του Πανεπιστημίου Δυτικής Μακεδονίας» (Β’ 6396).
11. Την υπ’ αρ. 2962/2024 διαπιστωτική πράξη «Καθορισμός τομέων ευθύνης και επιμέρους αρμοδιοτήτων
που μεταβιβάζονται στους Αντιπρυτάνεις του Πανεπιστημίου Δυτικής Μακεδονίας - Σειρά αναπλήρωσης του Πρύ-
τανη του Πανεπιστημίου Δυτικής Μακεδονίας» (Β’ 433).
12. Την υπ’ αρ. 6672/2024 διαπιστωτική πράξη «Καθορισμός του τομέα ευθύνης και των επιμέρους αρμοδι-
οτήτων των Αντιπρυτάνεων του Πανεπιστημίου και με
τη σειρά με την οποία αναπληρώνουν τον Πρύτανη αν
απουσιάζει ή κωλύεται προσωρινά να ασκήσει τα καθήκοντά του για το χρονικό διάστημα έως τη λήξη θητείας
του Πρύτανη, των Αντιπρυτάνεων και του Εκτελεστικού
Διευθυντή, ήτοι 31.08.2027» (Β’ 4210).
13. Το άρθρο 14 του ν. 4610/2019 (Α’ 70) με το οποίο
ιδρύεται το Τμήμα Περιφερειακής και Διασυνοριακής
Ανάπτυξης της Σχολής Οικονομικών Επιστημών στο Πανεπιστήμιο Δυτικής Μακεδονίας.
14. Την υπ’ αρ. 589/27-09-2023 (Β’ 5783) πράξη Πρύτανη του Πανεπιστημίου Δυτικής Μακεδονίας περί μετακί-
νησης Μελών ΔΕΠ του Τμήματος Περιφερειακής και Διασυνοριακής Ανάπτυξης σε άλλα Τμήματα του Ιδρύματος.
15. Το απόσπασμα πρακτικού (υπ’ αρ. 11/05-12-2024
συνεδρίαση) της Προσωρινής Συνέλευσης του Τμήματος
Περιφερειακής και Διασυνοριακής Ανάπτυξης.
16. Τα αποσπάσματα πρακτικών της Συγκλήτου του
Πανεπιστημίου Δυτικής Μακεδονίας (συνεδριάσεις
υπ’ αρ. 223/18-12-2024 και 225/17-02-2025).
17. Τα υπ’ αρ. 2528/19-12-2024, 3628/20-02-2025 και
3857/04-03-2025 έγγραφα του Τμήματος Ακαδημαϊκών
Θεμάτων του Πανεπιστημίου Δυτικής Μακεδονίας με τίτλο «Έγκριση κατάργησης του Τμήματος Περιφερειακής
και Διασυνοριακής Ανάπτυξης της Σχολής Οικονομικών
Επιστημών του Πανεπιστημίου Δυτικής Μακεδονίας».
18. Την υπ’ αρ. 25923/7-3-2025/Β2 βεβαίωση περί μη
Μεταβολής Προϋπολογισμού του Προϊσταμένου Γενικής
Διεύθυνσης Οικονομικών Υπηρεσιών του Υπουργείου
Παιδείας, Θρησκευμάτων και Αθλητισμού.
19. Την υπ’ αρ. 11-03-2025 εισήγηση του Ανώτατου
Συμβουλίου της Εθνικής Αρχής Ανώτατης Εκπαίδευσης
(ΕΘ.Α.Α.Ε.).
20. Το υπ’ αρ. 2528/19-12-2024 έγγραφο του Πανεπιστημίου Δυτικής Μακεδονίας με το οποίο αιτήθηκε τη
γνωμοδότηση της Εθνικής Αρχής Ανώτατης Εκπαίδευσης (ΕΘ.Α.Α.Ε.) για την κατάργηση του Τμήματος Περι-
φερειακής και Διασυνοριακής Ανάπτυξης.
21. Το υπ’ αρ. 49890/19-03-2025 έγγραφο του Προέδρου της Εθνικής Αρχής Ανώτατης Εκπαίδευσης
(ΕΘ.Α.Α.Ε.) «Διατύπωση γνώμης για την κατάργηση του
Τμήματος Περιφερειακής και Διασυνοριακής Ανάπτυξης
της Σχολής Οικονομικών Επιστημών του Πανεπιστημίου
Δυτικής Μακεδονίας» στο οποίο αναφέρεται η σύμφωνη
γνώμη του Ανώτατου Συμβουλίου για την κατάργηση
του Τμήματος.
22. Το απόσπασμα πρακτικού του Συμβουλίου Διοίκησης του Πανεπιστημίου Δυτικής Μακεδονίας (συνε-
δρίαση υπ’ αρ. 43/10-04-2025) και την από 10-4-2025
εισήγηση του Πρύτανη προς αυτό.
23. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
24. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την κατάργηση του Τμήματος Περιφερειακής και Διασυνοριακής Ανάπτυξης της Σχολής Οικονομικών Επι-
στημών του Πανεπιστημίου Δυτικής Μακεδονίας που θα
συμβάλει στην ορθότερη διάρθρωση του Ιδρύματος και
του ακαδημαϊκού χάρτη, ως εξής:
Άρθρο Μόνο
Το Τμήμα Περιφερειακής και Διασυνοριακής Ανάπτυξης της Σχολής Οικονομικών Επιστημών του Πανεπι-
στημίου Δυτικής Μακεδονίας θα απορροφηθεί από το
Τμήμα Διοικητικής Επιστήμης και Τεχνολογίας της ίδιας
Σχολής, το οποίο έχει ανάλογο επιστημονικό προσανατολισμό.
Στο Τμήμα Περιφερειακής και Διασυνοριακής Ανάπτυξης δεν έχουν εισαχθεί φοιτητές κατά τα ακαδημαϊκά
έτη 2022-2023, 2023-2024 και 2024-2025. Η ακαδημαϊκή λειτουργία του Τμήματος Περιφερειακής και Δια-
συνοριακής Ανάπτυξης ολοκληρώνεται με τη λήξη του
ακαδημαϊκού έτους 2026-2027. Λαμβάνοντας υπόψη
ότι το 2021-2022 ήταν το τελευταίο έτος που το Τμήμα
δέχτηκε εισαχθέντες και λόγω του ότι με την παρ. 1 του
άρθρου 76 του ν. 4957/2022 ορίζεται ως ανώτατη διάρκεια φοίτησης των τετραετών προγραμμάτων σπουδών
τα Ν+2 έτη, οι φοιτητές που εισήχθησαν μέχρι το έτος
2021-2022 οφείλουν να ολοκληρώσουν τις σπουδές
τους μέχρι τη λήξη του ακαδημαϊκού έτους 2026-2027.
Επιπρόσθετα, καθορίστηκε ότι οι φοιτητές του Τμήματος Περιφερειακής και Διασυνοριακής Ανάπτυξης θα
υποστηρίζονται διοικητικά και θα εξυπηρετούνται από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2254/09.05.2025
το Τμήμα Διοικητικής Επιστήμης και Τεχνολογίας, στο
οποίο θα μεταφερθεί και το αρχείο του καταργηθέντος
Τμήματος. Επίσης, οι φοιτητές του Τμήματος που είναι
εγγεγραμμένοι μέχρι το ακαδημαϊκό έτος 2021-2022,
συνεχίζουν και ολοκληρώνουν το Πρόγραμμα Σπουδών
του Τμήματος εισαγωγής και λαμβάνουν τον αντίστοιχο
τίτλο σπουδών (Πτυχίο Τμήματος Περιφερειακής και Διασυνοριακής Ανάπτυξης).
Όσον αφορά τα μέλη ΔΕΠ του Τμήματος, αυτά μετακινούνται σε άλλα Τμήματα του Ιδρύματος. Από τα έξι
(6) μέλη ΔΕΠ, τα τρία (3) θα μετακινηθούν στο Τμήμα
Διοικητικής Επιστήμης και Τεχνολογίας, τα δύο (2) στο
Τμήμα Χημικών Μηχανικών και το ένα (1) στο Τμήμα
Λογιστικής και Διοικητικής Ανάπτυξης. Το διοικητικό
προσωπικό του Τμήματος Περιφερειακής και Διασυνοριακής Ανάπτυξης θα μετακινηθεί στο Τμήμα Διεθνών
και Ευρωπαϊκών Οικονομικών Σπουδών.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 14 Απριλίου 2025
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2254/09.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202254.pdf | Tokens: 26512]